《登宝月台》
明代·黎遂球

一上高楼醉复醒，天风吹面爽泠泠。波澜阔水当三月，历乱山泠对七星。

花落晚看村树远，鸟飞时与峡云停。清閒况是依兰若，敲彻寒钟又听经。

作者简介：（?—1646）广东番禺人，字美周。天启七年举人。再应会试不第。善诗、古文，工画山水。崇祯中，陈子壮荐遂球为经济名儒，以母老不赴。明亡，方应陈子壮荐，为南明隆武朝，兵部职方司主事，提督广东兵援赣州，城破殉难。谥忠悯。有《莲须阁诗文集》。